22.11 . 2020 Webcafe Откакто американските медии обявиха официалната си прогноза за победата на Джо Байдън на президентските избори , мнозина лидери вече изпратиха поздравите си за кандидата на Демократическата партия . Но дори на фона на обявяването на крайните резултати в ключовите щати , една липса на официален поздрав продължава озадачаващо да липсва - руският президент Владимир Путин все още не е изпратил поздравленията си към Байдън за победата . Веднага се появиха спекулцаии , че това е знак за одобрение към каузата на Доналд Тръмп , който продължава да оспорва резултатите от вота с мотиви , че опонентът му е мамил в редица щати . Други пък заподозряха лична неприязън на Путин към Джо Байдън . На какво се дължи това мълчание от Кремъл обаче ? Самият държавен глава разчисти облаците по темата в свое интервю за телевизионния оператор " Россия 1 " . Путин заяви , че в решението му да не поздравява Байдън за победата на президентските избори няма скрит мотив , а се дължи просто на " изчакване " и в Кремъл просто предпочитат да се сложи край на " вътрешнополитическото противопоставяне " в Америка . " Формалностите трябва да се спазват въз основа на установени практики и правни стандарти . Няма скрит мотив или нещо , което би могло да послужи за по - нататъшно влошаване на нашите отношения . Това е чисто формален подход " , заяви Путин . По време на предишния вот за президент в САЩ , Путин беше сред първите световни лидери , които поздравиха Доналд Тръмп , публикувайки изявление по - малко от 12 часа след като опонентката на победителя - Хилари Клинтън - призна загубата си . Именно поведението на Доналд Тръмп сега и отказът да признае , че е загубил , са в основата на това в Кремъл все още да не бързат с поздравителния адрес към Джо Байдън . " Ще работим с всеки човек , който притежава доверието на американския народ . Но на когото се дава това доверие - то трябва да бъде посочено или чрез политическа конвенция , когато една от партиите признае победата на другата , или крайните резултати от изборите трябва да бъдат обобщени по легитимен , легален начин " , подчерта руският президент . В момента демократът е обявен за неофициален победител , като все още се очакват удостоверяванията на резултатите в различните щати , като Доналд Тръмп прави всичко по силите си да блокира или най - малкото да забави този процес чрез завеждането на множество съдебни дела за преброяване на гласове в определени окръзи . Въпреки това всички щати имат посочен законов срок , в който да обявят официалния победител в изборите там . На 14 декември Конгресът ще свика Избирателната колегия , която да посочи кой ще е новият американски президент , както е предвидено в Конституцията на САЩ . Той ще встъпи власт в Белия дом на 21 януари 2021 година . Путин каза още , че в момента всички разбират , че американската избирателна система има недостатъци . " Това е съвсем очевидно - ясно е за всички по света - струва ми се , че за американците е ясно , има проблеми в избирателната система на САЩ " , добави руският президентът . Той допълни , че не се наема с това да " заклеймява американската политическа система или избирателна система " , така както и Вашингтон няма право да съди други държави за проблеми при провеждането на демократични избори . " Дали е необходимо или не да се променя нещо там - не е наша работа " , добави още Путин . Говорителят на руския президент Дмитрий Песков многократно подчерта , че Москва е готова да работи с всеки президент , избран от американските избиратели , за да намери начини за нормализиране на руско - американските отношения . Мнозина експерти обаче прогнозират , че Байдън може да заеме по - твърда линия на администрацията си спрямо Москва , на фона на двуполюсните сигнали , които сегашният американски държавен глава пуска с изказванията и политиката си . Много от критиците на Тръмп го обвиняват именно в това , че е твърде мек към властта в Кремъл и симпатизира на Владимир Путин като лидер . Още с избора на Тръмп в САЩ протече голямо разследване за опит за повлияване върху резултата от вота от страна на Кремъл , който с хакерски атаки и публикуване на очернящи Хилари Клинтън материали се опитал да наклони везните в полза на опонента ѝ . Въпреки това обаче руската оценка е , че в момента нищо не може да навреди повече на руско - американските отношения , а в интервюто си Путин заяви , че забавянето на поздрава също няма да повлияе , тъй като " няма какво повече да се повреди , те [ отношенията ] вече са разрушени " .